CELEX: 32014R0112
Language: lv
Date: 2014-02-04 00:00:00
Title: Komisijas Īstenošanas regula (ES) Nr. 112/2014 ( 2014. gada 4. februāris ) par atsevišķu preču klasifikāciju kombinētajā nomenklatūrā

7.2.2014   
            
            
               LV
            
            
               Eiropas Savienības Oficiālais Vēstnesis
            
            
               L 38/18
            
         
      KOMISIJAS ĪSTENOŠANAS REGULA (ES) Nr. 112/2014
   (2014. gada 4. februāris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Minētais laikposms ir trīs mēneši.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 4. februārī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
         
      
   
   
      (1)  OV L 256, 7.9.1987., 1. lpp.
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Šķidro kristālu displeja (LCD) tipa krāsu monitors ar ekrāna diagonāli aptuveni 75 cm (30 collas), ar izmēriem aptuveni 71 × 45 × 11 cm, ar:
                  
                              —
                           
                           
                              fizisko izšķirtspēju 1 280 × 768 pikseļi,
                           
                        
                              —
                           
                           
                              atbalstīto izšķirtspēju 640 × 480, 800 × 600, 1 024 × 768 un 1 280 × 768 pikseļi,
                           
                        
                              —
                           
                           
                              šādiem atbalstītiem TV standartiem: NTSC, PAL un SECAM,
                           
                        
                              —
                           
                           
                              šādiem atbalstītiem video režīmiem: 480i, 480p, 576i, 576p, 720p un 1 080i,
                           
                        
                              —
                           
                           
                              attēla samēru 15:9,
                           
                        
                              —
                           
                           
                              pikseļsoli 0,5025 mm,
                           
                        
                              —
                           
                           
                              reakcijas laiku 25 ms,
                           
                        
                              —
                           
                           
                              spilgtumu 450 cd/m2,
                           
                        
                              —
                           
                           
                              kontrasta attiecību 350:1,
                           
                        
                              —
                           
                           
                              horizontālo un vertikālo skata leņķi 170°,
                           
                        
                              —
                           
                           
                              attēls attēlā (PIP) spēju,
                           
                        
                              —
                           
                           
                              iebūvētu skaņas pastiprinātāju,
                           
                        
                              —
                           
                           
                              ieslēgšanas un izslēgšanas un vadības pogām.
                           
                        Tas ir aprīkots ar šādām saskarnēm:
                  
                              —
                           
                           
                              
                                 DVI-D,
                           
                        
                              —
                           
                           
                              
                                 D-sub mini,
                           
                        
                              —
                           
                           
                              
                                 BNC (analogā RGB),
                           
                        
                              —
                           
                           
                              saliktā video saskarni RCA vai S-video,
                           
                        
                              —
                           
                           
                              komponentā video saskarni BNC,
                           
                        
                              —
                           
                           
                              2 RCA stereo komplektiem un 1 ministereo,
                           
                        
                              —
                           
                           
                              ārējo skaļruņu ligzdām,
                           
                        
                              —
                           
                           
                              
                                 RS-232 ievades kontrolei.
                           
                        Tam ir nekustīgs statīvs, kuru nav iespējams regulēt ne uz priekšu, ne uz sāniem, un to uzrāda ar tālvadības pulti.
                  Monitorā nav iebūvēts video skaņotājs vai citas elektroniskas ierīces televīzijas signālu apstrādei.
                  Monitors ir sagatavots izmantošanai informācijas attēlošanas lietotnēs, piemēram, sabiedrības informēšanas piekļuves punktos, mazumtirdzniecības reklāmas tablo, biržās, lidostās un tirdzniecības izstādēs. Lai veiktu šo funkciju, monitors spēj attēlot signālus gan no automātiskās datu apstrādes (ADA) iekārtām, gan no citiem video avotiem.
               
               
                  8528 59 31
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 8528, 8528 59 un 8528 59 31 aprakstu.
                  Ņemot vērā tā objektīvās īpašības, tādas kā ekrāna izmērs, atbalstītie TV standarti un video režīmi, ilgstošai vērošanai tuvumā nepiemērotais pikseļsolis, lielais spilgtums, tālvadības iespējas, audio shēmas ar pastiprināšanas funkciju, PIP funkcija un nekustīgais statīvs, kuru nav iespējams regulēt ne uz priekšu, ne uz sāniem, monitoru neuzskata par tādu, ko lieto tikai vai galvenokārt pozīcijā 8471 minētajā ADA sistēmā. Tāpēc klasifikācija ar KN kodu 8528 51 00 nav iespējama.
                  Tā kā monitors spēj attēlot signālus no ADA iekārtas tādā līmenī, kas ir pietiekams praktiskai izmantošanai ar ADA iekārtu, to uzskata par tādu, kas ar pieņemamu funkcionalitātes līmeni spēj attēlot signālus no automātiskās datu apstrādes iekārtām.
                  Tāpēc monitors ir klasificējams ar KN kodu 8528 59 31 pie plakaniem ekrāniem, kas ar pieņemamu funkcionalitātes līmeni spēj attēlot signālus no automātiskās datu apstrādes iekārtām, kurās izmantota šķidro kristālu displeju (LCD) tehnoloģija.